text: Borgere med psykiske lidelser dyrker idræt
  15 september 2015 kl. 13.55
  150 borgere med psykiske lidelser fra Sønderborg Kommune dyrkede onsdag idræt til en idrætsdag arrangeret af Socialpsykiatrien.
  Sæbekasserally og krig med aviskugler. Det er bare nogle af de aktiviteter, som 150 borgere, der alle har tilknytning til Socialpsykiatrien i Sønderborg Kommune, tirsdag dystede i til en idrætsdag arrangeret af Socialpsykiatrien.
  - Vi ved jo alle, hvor vigtig det er at holde sig i gang. Og det skal vi også gerne have ind i Socialpsykiatrien, at de får lyst til at komme lidt mere i gang, siger Anja Røigaard, der er social- og sundhedsassistent i Socialpsykiatrien i Sønderborg Kommune.
  Indsatsen i Sønderborg Kommunes Socialpsykiatri sker efter devisen "Hjælp til selvhjælp - et fælles ansvar", og det understøtter dagens fysiske aktivitet.
  Du kan her se Anja Røigaard forklare, hvorfor idrætten er vigtig i Socialpsykiatrien (Varighed: 00:21 min.).
  